Ce spun specialiștii români despre aprobarea vaccinului Pfizer/BioNTech.
Marea Britanie este prima țară din lume care a aprobat vaccinul Pfizer/BioNTech. Britanicii au comandat deja 40 de milioane de doze de vaccin. Prioritate la vaccin au medicii, rezidenții și personalul caselor de bătrâni. În România, în prima fază, va fi vaccinat personalul medical.
Chiar dacă România nu are încă o stragegie de vaccinare bine conturtă, pasul făcut de britanici este un semnal pozitiv și pentru noi.Specialiștii au explicat care ar fi cea mai potrivită variantă de vaccin pentru noi."Vaccinul anti-COVID este singura soluție pentru a diminua răspândirea virusului SARS-CoV-2. Pare că progresia companiilor a fost impresionantă, deși am plecat de la un număr mare de candidați, câștigători par să fie doar opt. Iar în ultimele zile ne gândim la Pfizer și Moderna. Însă aici avem problema congelatorului de minus 70 de grade. În opinia mea, speranța unei soluții mai eficiente, care să nu presupună costuri suplimentare este Moderna.", a explicat Smaranda Iancu, medic specialist microbiologie."Lucrurile sunt clar stabilite. Trialurile clinice s-au finalizat, rezultatele sunt certe, urmează doar niște pași birocratici de acordare a autorizației și atât. Deci eu nu consider că a fost o autorizație dată în pripă. Este foarte bine cum s-a procedat.", a spus Simin Florescu, directorul medical al Spitalului Victor Babeș.Urmăriți Aleph News pe Facebook, Twitter, Youtube și Instagram!